钦定古今图书集成/明伦汇编/闺媛典/第043卷 > 皇清 > 《贞义女咏》秦梓
## 钦定古今图书集成/明伦汇编/闺媛典/第043卷 > 皇清 > 《贞义女咏》秦梓

“史氏之女生寒门，白璧粲粲贞义存。上无所天漂为
业，春风三十报母恩。斩奢《芟尚》白日昏，子胥脱身间
道奔。远来困穷乞于此，漂母进食哀王孙。子胥还吴
雪仇耻，贞女可怜身已死。一饭之德古必偿，遗以百
金投濑沚。谪仙高才起幽沈，奕奕穹碑照江水。有客
停舟临古祠，凉飚动水兴遐思。蕉黄荔丹几千古，焄”
蒿凄怆若见之。更怜抉目人已去，姑苏台上草萋萋。